Document ID: 31985R1464

*****
ΚΑΝΟΝΙΣΜΟΣ (ΕΟΚ) αριθ. 1464/85 ΤΗΣ ΕΠΙΤΡΟΠΗΣ
της 31ης Μαΐου 1985
που διορθώνει τον κανονισμό (ΕΟΚ) αριθ. 1367/85 όσον αφορά τις διατάξεις εφαρμογής των νομισματικών εξισωτικών ποσών από τις 27 Μαΐου 1985 για το βούτυρο παρεμβάσεως που πωλείται σε μειωμένη τιμή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα σαν συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 855/84 (2), και ιδίως το άρθρο 6,
Εκτιμώντας:
ότι ο κανονισμός (ΕΟΚ) αριθ. 1367/85 της Επιτροπής της 24ης Μαΐου 1985 που τροποποιεί τις διατάξεις εφαρμογής των νομισματικών εξισωτικών ποσών από τις 27 Μαΐου 1985 για το βούτυρο παρεμβάσεως που πωλείται σε μειωμένη τιμή (3) προβλέπει στο άρθρο 2 ότι, για το βούτυρο που πωλείται σύμφωνα με τις διατάξεις των κανονισμών (ΕΟΚ) αριθ. 2268/84, (ΕΟΚ) αριθ. 2278/84 καθώς και (ΕΟΚ) αριθ. 2956/84 και για το οποίο τα συμβόλαια πωλήσεως είχαν συναφθεί πριν από τις 27 Μαΐου 1985, τα νομισματικά εξισωτικά ποσά που εφαρμόζονται στη Γαλλία στις 26 Μαΐου 1985 ισχύουν για τις ποσότητες που αποστέλλονται από αυτό το κράτος μέλος προς ένα άλλο κράτος μέλος από τις 27 Μαΐου 1985· ότι το κείμενο του άρθρου 2 του εν λόγω κανονισμού περιορίζει την εφαρμογή αυτών των νομισματικών εξισωτικών ποσών για τις αποστολές από αυτό το κράτος μέλος· ότι πρέπει να ορισθεί επακριβώς ότι εφαρμόζονται, επίσης, για τις αποστολές προς αυτό το κράτος μέλος· ότι πρέπει, συνεπώς, να διορθωθεί το άρθρο 2 του κανονισμού (ΕΟΚ) αιρθ. 1367/85·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΟΚ) αριθ. 1367/85, οι όροι « ισχύουν για τις ποσότητες που αποστέλλονται από αυτό το κράτος μέλος προς ένα άλλο κράτος μέλος από τις 27 Μαΐου 1985» αντικαθίστανται από τους όρους «ισχύουν για τις συναλλαγές αυτού του κράτους μέλος με τα άλλα κράτη μέλη από τις 27 Μαΐου 1985».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 27 Μαΐου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαΐου 1985.

Labels: 3
18
17
6